नई दिल्‍ली: अब इसे संयोग कहें या फिर कुछ और... लेकिन पिछले कुछ हफ्तों से सिनेमाघरों में सिर्फ कॉमेडी फिल्‍मों का ही बोलबाला है. अब चाहे खिलाड़ी कुमार की 'टॉयलेट: एक प्रेम कथा' हो या फिर राजकुमार राव के बेहद दिलचस्‍प अंदाज के लिए वाहवाही लूट रही फिल्‍म 'बरेली की बर्फी हो, कॉमेडी फिल्‍में बॉक्‍स ऑफिस पर हफ्ते दर हफ्ते दर्शकों को खींच रही हैं और उनका मनोरंज कर रही हैं. इस शुक्रवार को भी बॉक्‍स ऑफिस पर तीन फिल्‍में रिलीज हुई है. अर्जुन रामपाल का गैगस्‍टर ड्रामा 'डैडी', मोहम्‍मद जीशान अयूब की बेहद संजीदा फिल्‍म 'समीर' और तीसरी है देओल ब्रदर्स और श्रेयस तलपड़े की 'पोस्‍टर बॉयज'. लंबे समय बाद वापसी कर रहे सनी देओल और बॉबी देओल के साथ श्रेयस तलपड़े की तिकड़ी ने एक शानदार संदेश के साथ कॉमेडी फिल्‍म परोसने की कोशिश की है, जो काफी मजेदार है.